# Uznesenia

**Štátnej komisie pre voľby a kontrolu financovania politických strán**

**24. september 2015**

***Uznesenie č. 2/1/1***

*Štátna komisia pre voľby a kontrolu financovania politických strán schvaľuje navrhovaný program rokovania.*

***Uznesenie č. 2/2/1***

*Štátna komisia pre voľby a kontrolu financovania politických strán schvaľuje návrh Rokovacieho poriadku Štátnej komisie pre voľby a kontrolu financovania politických strán.*

***Uznesenie č. 2/3/1***

*Štátna komisia pre voľby a kontrolu financovania politických strán ukladá svojim členom zastupujúcim politické strany oboznámiť politické strany s návrhom záverečnej správy a predložiť ich pripomienky do 9. októbra 2015 Úradu štátnej komisie pre voľby a kontrolu financovania politických strán.*

***Uznesenie č. 2/3/2***

*Štátna komisia pre voľby a kontrolu financovania politických strán ukladá svojim členom Ing. Kollárovi, Ing. Kolarovičovi a Ing. Šimkovi v spolupráci s Úradom štátnej komisie pre voľby a kontrolu financovania politických strán do 14. októbra 2015 dopracovať návrh vzoru záverečnej správy.*

***Uznesenie č. 2/3/3***

*Štátna komisia pre voľby a kontrolu financovania politických strán schvaľuje návrh vzoru čestného vyhlásenia politického subjektu o tom, že nevynaložil žiadne náklady na volebnú kampaň pre voľby do Národnej rady Slovenskej republiky a návrh vzoru žiadosti  
o zaevidovanie ako tretej strany.*

***Uznesenie č. 2/4/1***

*Štátna komisia pre voľby a kontrolu financovania politických strán vzala na vedomie informáciu o vzore kandidátnej listiny a jej príloh vypracovaných Ministerstvom vnútra Slovenskej republiky v súlade s § 15 ods. 7 písm. c) zákona č. 180/2014 Z. z.  
o podmienkach výkonu volebného práva a o zmene a doplnení niektorých zákonov, ktoré po vyhlásení volieb Ministerstvo vnútra Slovenskej republiky zverejní na svojom webovom sídle.*

***Uznesenie č. 2/5/1***

*Štátna komisia pre voľby a kontrolu financovania politických strán vzala na vedomie informáciu o postupe pri uplatňovaní cestovných náhrad členov štátnej komisie spojených  
s výkonom ich funkcie.*